
ŠIAULIŲ MIESTO SAVIVALDYBĖS ADMINISTRACIJOS
PROJEKTŲ VALDYMO SKYRIUS



2023 m. rugsėjo 22 d.
Šiauliai



Tikslas – patvirtinti butų pirkimo pagal projektą „Socialinio būsto fondo plėtra Šiaulių miesto savivaldybėje“ komisijos sprendimą, t.y. pritarti, kad būtų perkamas butas, finansuojamas Europos Sąjungos ir Šiaulių miesto savivaldybės lėšomis pagal projektą „Socialinio būsto fondo plėtra Šiaulių miesto savivaldybėje“, bei įgalioti Šiaulių miesto savivaldybės vykdomosios institucijos vadovą pasirašyti turto pirkimo ir pardavimo sutartį.

Dabartinis sprendimo projekte aptariamų klausimų reguliavimas.
Tarybos sprendimas parengtas vadovaujantis:
.	Lietuvos Respublikos vietos savivaldos įstatymo 15 straipsnio 2 dalies 19 punktu;
.	Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo;
.	2015 m. spalio 29 d. Šiaulių miesto savivaldybės tarybos sprendimu Nr. T-308 „Dėl pritarimo įgyvendinti projektą „Socialinio būsto fondo plėtra Šiaulių miesto savivaldybėje“.

Naujos teisinio reguliavimo nuostatos nenumatomos.


2015 m. spalio 29 d. Šiaulių miesto savivaldybės tarybos sprendimu Nr. T-308 „Dėl pritarimo įgyvendinti projektą „Socialinio būsto fondo plėtra Šiaulių miesto savivaldybėje“, Šiaulių miesto savivaldybės administracija įgyvendina projektą „Socialinio būsto fondo plėtra Šiaulių miesto savivaldybėje“ (toliau – Projektas). Projekto tikslas – padidinti Šiaulių miesto savivaldybės socialinio būsto fondą, siekiant išplėsti galimybes apsirūpinti būstu socialiai pažeidžiamiems gyventojams. Uždavinys – plėtoti socialinio būsto fondą naujomis gyvenamosiomis patalpomis, kurių dalis būtų pritaikyta judėjimo ir apsitarnavimo funkcijų sutrikimų turinčių neįgalių asmenų poreikiams. Viena pagrindinių Projekto veiklų yra socialinių būstų įsigijimas (83 vnt. – 62 vnt. vieno kambario, 17 vnt. dviejų kambarių ir 4 vnt. trijų kambarių). Projekto metu jau yra nupirkti 82 socialiniai būstai. 2023 m. gegužės 19 d. Šiaulių miesto savivaldybės mero potvarkiu Nr. M-290 „Dėl butų pirkimo pagal projektą „Socialinio būsto fondo plėtra Šiaulių miesto savivaldybėje“, sudaryta Šiaulių miesto savivaldybės butų pirkimo komisija, kuri 2023 m. rugpjūčio - rugsėjo mėnesiais vykdė vieno kambario buto pirkimą skelbiamų derybų būdu. Pirkimo metu buvo gautas 1 pasiūlymas. Šiaulių miesto savivaldybės butų pirkimo komisija, įvertinusi siūlomo pirkti buto ekonominį naudingumą, gautą Nekilnojamo turto vertintojo išvadą, 2023 m. rugsėjo 22 d. protokolu Nr. VM-48, priėmė sprendimą pirkti nekilnojamą daiktą (butą) savivaldybės nuosavybėn už derybų metu  susitartą kainą bei sąlygomis:
.	Butą esantį (duomenys neskelbtini), už 37 500,00 Eur iš L. T. (vieno kambario butas).
Perkamas turtas (butas) finansuojamas Europos Sąjungos struktūrinių fondų lėšomis 85 proc. (31 450,00 Eur) bei Šiaulių miesto savivaldybės administracijos privalomo prisidėjimo lėšomis 15 proc. (5 550,00 Eur). Nenumatytos ar netinkamos finansuoti, tačiau nekilnojamiems daiktams (butams) įsigyti būtinos išlaidos 1,34 proc. (500,00 Eur). 

Priėmus sprendimą, keičiami ar pripažįstami negaliojančiais teisės aktai.	Priėmus sprendimą, teisės aktai nekeičiami ir nepripažįstami negaliojančiais.	

	Sprendimui įgyvendinti reikalingi priimti papildomi teisės aktai.	Sprendimui įgyvendinti papildomi teisės aktai nebus reikalingi.	

	Sprendimui įgyvendinti reikalingos lėšos.	Sprendimui įgyvendinti bus reikalingos Šiaulių miesto savivaldybės biudžeto lėšos: 15 proc. (nekilnojamo turto vertinimui – 20,52 Eur, buto įsigijimui 5 550,00 Eur, notaro išlaidoms – apie 36,00 Eur) ir nenumatytos ar netinkamos finansuoti, tačiau nekilnojamiems daiktams (butams) įsigyti būtinos išlaidos 1,34 proc. (500,00 Eur). 	
	Sprendimo projekto antikorupcinis vertinimas.	Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius, susijusius su finansinės paramos teikimu ir naudojimu, įskaitant Europos Sąjungos ar kitų fondų finansinę paramą. 	Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.	

	Sprendimo projektą parengė. Šiaulių miesto meras Artūras Visockas. Tiesioginis rengėjas Šiaulių miesto savivaldybės administracijos Projekto valdymo skyriaus vyr. specialistė Rita Montvilienė, tel. 8 41 383 422		Numatomo teisinio reguliavimo poveikio vertinimo rezultatai.	Teisinio reguliavimo poveikio vertinimas neatliekamas.			



Skyriaus vedėja 					Ieva Džiaugienė









